Onder die groepe waar gewyde liedere 'n deel van mense se lewenswyse geword het, is hierdie twee kunstenaars alom bekend en gesog. Orals waar hulle opgetree het, veral in Pretoria waar hulle woon, word daar groot opspraak verwek en lank na 'n optrede word hulle helder, melodieuse stemme en paslike styl nog bespreek.
Vir die plateversamelaar wat waarlik belangstel in mooi, gevoelvolle gewyde melodieë is hier twaalf uitstekende nommers wat vir baie, baie jare nog onthou sal word.
Jimmy het self die Afrikaanse woorde vir al hierdie liede geskryf, sewe waarvan die wysies oorspronklik uit die buiteland afkomstig is. Die ander vyf pragtige wysies, wat hy ook self gekomponeer het, is beslis onder inspirasie tot stand gebring.